**Heming Tennis’ nye Stigespill – Club Ladder!**

Heming Tennis har nå endelig fått etablert et nytt stigespill: Club Ladder.

Vi oppfordrer alle tennisspillere i Heming, unge (født 2002 eller tidligere), eldre, erfarne eller nybegynner til å ta dette i bruk. Dette er både morsomt og inspirerende! Stigens viktigste formål er det sosiale. Du blir kjent med andre medlemmer i klubben og du får muligheten til å spille mot noen du vanligvis ikke spiller mot. I tillegg er det et uhøytidelig tilbud til spillere som ønsker mer kamptrening.

Heming Club Ladder er kun for medlemmer i Heming Tennis. Vi har laget en stige for Heming Men og en stige for Heming Women. I korte trekk går Club Ladder ut på følgende:

* Du går inn på [www.sportconnexions.com](http://www.sportconnexions.com) og søker opp Heming (Men eller Women). Du kan også laste ned en app (Club Ladder)
* Du lager en ny profil, med fullt navn (last gjerne også opp et bilde).
* Når du lager din profil bestemmer du hvor mange ganger du ønsker å spille. F.eks. hver uke eller annenhver uke.
* I tillegg må du bestemme selv hvilket nivå du ligger på. Se mer om dette under.

**Noen regler:**

* Club Ladder plukker selv ut (automatisk) hvem som spiller mot hvem hver runde. Dette gjøres ved at systemet plukker ut en spiller som ligger noen plasser foran eller bak deg.
* Den som vinner bytter plass med taperen
* Kampene varer i 60 minutter. Maksimalt 5 minutter oppvarming på banen. De som trenger mer oppvarming må gjøre dette i forkant.
* Man spiller rene game, ikke sett. Spilleren med flest game har vunnet kampen. Kampen kan også ende uavgjort (f.eks 14-14).
* For hver runde vil du motta en mail med hvem du skal møte. Dere avtaler innbyrdes tidspunkt og sted. Kampen må spilles i løpet av 2 uker. Banebooking og øvrige kostnader dekker spillerne selv.
* Er du skadet, opptatt eller har andre grunner til å du ikke kan spille en runde, så kan du avstå fra kommende runde. Dette må gjøres før trekningen av neste runde finner sted.

Disse er de viktigste reglene. Et komplett regelsett finner du her: <http://www.sportconnexions.com/RankingRules.aspx>

**NIVÅ:**

Club Ladder deler spillerne inn i ulike nivåer (Play Level). Disse er:

* Beginner
* Intermediate
* Average
* Above Average
* Good
* Top

Nivået har kun relevans når man første gang lager sin profil. Etter hvert som kampene spilles vil du klatre (eller synke) på stigen.

Vi har valgt å trekke frem noen eksempler på spillere i klubben som representerer de ulike nivåene. Så får du vurdere selv hvordan du ligger an ☺

* Top: Simen Sunde Bratholm
* Good: Henrik Holst Skalmerud
* Above Average: Svenn Korseth
* Average: Jon Støre
* Intermediate: ?
* Beginner: ?

Dersom du har noen spørsmål, kan dere sende dette til Espen Borgir Christophersen (mobil 90164172).

Lykke til!